Økonomene David Pearce (1941–2005) og Herman Daly (1938–2022) mente at bærekraftig utvikling betinger at verdens naturkapital holdes konstant. Tre regler for konstant naturkapital ble satt opp: Uttak av naturressurser må ikke overskride naturkapitalens evne til regenerering, uttak av ikke-fornybare ressurser må ikke overskride raten som fornybare substitutter (erstatninger) blir utviklet og utslipp av forurensning må ikke overskride økosystemenes kapasitet til å absorbere dem.